สวัสดีค่ะ ดิฉันทานยาคุมประเภท 21 เม็ดนะคะ แต่พอดีเม็ดที่ 13,14 ไปต่างจังหวัดไม่ได้พกไปด้วย เลยไม่ได้กิน พอกลับมาเลยกินเม็ดที่ 13 พร้อมกับ15 และวันต่อมาก็กินเม็ดที่ 14+16 เลยอยากทราบว่าถ้ากินแบบนี้มีวิธีการทำงานคล้ายยาคุมฉุกเฉินมั้ยคะ เพราะ หลังจากนั้นรู้สึกเวียนหัวอยากอาเจียนและมีเลือดออกกะปริบกะปรอยค่ะ
สวัสดีค่ะ ลักษณะการรับประทานยาที่เล่ามา จะคล้ายการรับประทานยาคุมกำเนิดฉุกเฉิน คือ ทำให้มีระดับยาฮอร์โมนขนาดสูงในร่างกายค่ะผลข้างเคียงที่พบได้ คือ การเวียนศีรษะ คลื่นไส้ อาเจียน เลือดออกกระปริดกระปรอย หรือประจำเดือนคลาดเคลื่อนได้ค่ะส่วนฤทธิ์ของการคุมกำเนิดอาจไม่เต็มที่ เนื่องจากมีช่วงที่มีระดับยาลดลง หากมีเพศสัมพันธ์ในช่วง 7 วันนี้ ควรใช้ถุงยางอนามัยร่วมด้วยนะคะ